text: Egtved Skole evakueret efter bombetrussel
  08 marts 2017 kl. 08.56
  Efter en trussel mod Egtved Skole er børn og personale evakueret og bragt i sikkerhed. Det oplyser Sydøstjyllands Politi onsdag formiddag på Twitter. 
  Efter en trussel mod Egtved Skole er børn og personale evakueret og bragt i sikkerhed. Det oplyser Sydøstjyllands Politi onsdag formiddag på Twitter.
  Der var 360 børn og 41 lærere og andet personale på skolen, da truslen om en bombe på skolen blev afgivet i telefonen kort før klokken 9. 
  Skolens ledelse tog straks truslen alvorligt og fulgte den evakueringsplan, som alle skoler har liggende klar i skuffen. Alle børn og voksne blev først indkvarteret i den nærliggende Egtvedhallen og er siden i busser kørt til  Brandstationen i Egtved, hvor de kan få noget at spise og drikke og eleverne kan opholde sig, til forældrene henter dem.
  Pga. trussel mod Egtved Skole er børn og personale evakueret og bragt i sikkerhed. Sydøstjyllands  Politi undersøger sagen nærmere #politidk
  
  